Han var gået ud for at ryge en cigaret, da mændene kom hen til ham med kniven. De forlangte hans ejendele, og han afleverede 30 kroner plus den nye Iphone5-telefon, han havde fået i fødselsdagsgave få timer forinden. Mændene har ifølge den 21-årige udenlandsk udseende - alle tre med army-cut-frisure. To af dem var iført sort overtøj, og den tredje havde blå trøje på. En halv times tid efter overfaldet i Øster Hurup blev en 21-årig mand fra Grønland holdt op af to personer i Steen Blichers Gade i Aalborg. De krævede hans telefon penge. Den 21-årige har forklaret politiet, at han tømte sin tegnebog på gaden og derefter løb væk fra de to personer. Han beskriver dem som "af arabisk udseende" - den ene iført blå dunvest, jordfarvet hættetrøje og cargobukser. Den anden var iført mørkt tøj.

Referat:
En 21-årig mand fra Øster Hurup fik en dramatisk afslutning på 21-års-fødselsdagen, da han lørdag nat ved fire-tiden blev overfaldet og truet med kniv af tre unge mænd ud for Paradis Is på Kystvejen i Øster Hurup.